Паводле яго слоў, усе выпадкі рэпрэсій акупантаў супраць вясковага насельніцтва БССР былі справакаваныя партызанамі. “Іншая справа, што акупанты паводзілі сябе вельмі прамалінейна, тым самым множылі шэрагі сваіх праціўнікаў і незадаволеных, але іх карныя аперацыі супраць насельніцтва заўсёды былі выкліканыя дзеяннямі партызанаў. Класічны прыклад — трагедыя Хатыні — вёскі ў Лагойскім раёне Мінскай вобласці, спаленай карнікамі разам з насельніцтвам 22 сакавіка 1943 года. Спачатку партызаны напалі на нямецкі аддзел у ваколіцах Хатыні, затым заселі ў вёсцы, пераўтварылі яе ў апорны пункт, паўтары гадзіны вялі бой з немцамі, якія вымушаны былі выкарыстаць артылерыю. А затым украінскі карны батальён з былых савецкіх грамадзян на чале з былым лейтэнантам Чырвонай Арміі спаліў жыхароў Хатыні. Дарэчы, такі прынцып немцы заўсёды прымянялі супраць мірнага насельніцтва ў адказ на забойства сваіх салдат, пачынаючы з франка-прускай вайны 1870 года, — паведаміў Тарас.